CELEX: 32014R0264
Language: bg
Date: 2014-03-14 00:00:00
Title: Регламент (ЕС) № 264/2014 на Комисията от 14 март 2014 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на съполимер на винилпиролидон и винилацетат в хранителни добавки, предлагани в твърдо състояние, и на приложението към Регламент (ЕС) № 231/2012 на Комисията  текст от значение за ЕИП

15.3.2014   
            
            
               BG
            
            
               Официален вестник на Европейския съюз
            
            
               L 76/22
            
         
      РЕГЛАМЕНТ (ЕС) № 264/2014 НА КОМИСИЯТА
   
   от 14 март 2014 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на съполимер на винилпиролидон и винилацетат в хранителни добавки, предлагани в твърдо състояние, и на приложението към Регламент (ЕС) № 231/2012 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3, член 14 и член 30, параграф 5 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
         
               (2)
            
            
               С Регламент (ЕС) № 231/2012 на Комисията (3) се определят спецификациите на добавките в храните, включително за оцветителите и подсладителите, включени в списъците в приложения II и III към Регламент (ЕО) № 1333/2008.
            
         
               (3)
            
            
               Тези списъци могат да бъдат актуализирани в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление.
            
         
               (4)
            
            
               На 6 октомври 2009 г. беше подадено заявление за разрешаване на употребата на съполимер на винилпиролидон и винилацетат в хранителни добавки, предлагани в твърдо състояние, като свързващо/покриващо вещество. На държавите членки бе предоставен достъп до заявлението в съответствие с член 4 от Регламент (ЕО) № 1331/2008.
            
         
               (5)
            
            
               Европейският орган за безопасност на храните направи оценка на безопасността на съполимера на винилпиролидон и винилацетат (4) при употребата му като добавка в храните и стигна до заключението, че употребата на съполимера на винилпиролидон и винилацетат в хранителни добавки, предлагани в твърдо състояние, като свързващо/покриващо вещество е малко вероятно да породи опасения във връзка с безопасността при предложените видове употреба.
            
         
               (6)
            
            
               Налице е технологична необходимост за добавяне на съполимера на винилпиролидон и винилацетат към целулозния състав в хранителните добавки. По този начин се подобрява устойчивостта на покритието, подобрява се способността за нанасяне на покритие и се увеличава сцеплението на покритието. То също така позволява да не се прекъсва процесът на нанасяне на покритие, което спестява време. Поради това е целесъобразно да се разреши употребата на тази добавка като глазиращ агент в хранителни добавки, предлагани в твърдо състояние, и да ѝ се зададе номер E 1208 като Е-номер за съполимер на винилпиролидон и винилацетат.
            
         
               (7)
            
            
               Спецификациите на съполимер на винилпиролидон и винилацетат (E 1208) следва да се включат в Регламент (ЕС) № 231/2012 при включването на добавката за първи път в списъците на Съюза на добавките в храните, установени в приложения II и III към Регламент (ЕО) № 1333/2008.
            
         
               (8)
            
            
               Поради това регламенти (ЕО) № 1333/2008 и (ЕС) № 231/2012 следва да бъдат съответно изменени.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложение I към настоящия регламент.
   Член 2
   Приложението към Регламент (ЕС) № 231/2012 се изменя в съответствие с приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 март 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
   
      (4)  EFSA Journal 2010 г.; 8(12):1948.
   
      ПРИЛОЖЕНИЕ I
      Приложение II към Регламент (ЕО) № 1333/2008 се изменя, както следва:
      
                  1)
               
               
                  В част Б, точка 3 „Добавки, различни от оцветители и подсладители“ след вписването за добавката в храни Е 1207 Анионен метакрилат кополимер се вмъква следното вписване:
                  
                              „E 1208
                           
                           
                              Съполимер на винилпиролидон и винилацетат“
                           
                        
            
                  2)
               
               
                  В част Д, в категория храни 17.1 „Хранителни добавки, предлагани в твърдо състояние, включително ампули, таблетки и подобни форми, с изключение на формите за дъвчене“ след вписването за E 1207 Анионен метакрилат кополимер се вмъква следното ново вписване:
                  
                               
                           
                           
                              „E 1208
                           
                           
                              Съполимер на винилпиролидон и винилацетат
                           
                           
                              100 000“
                           
                           
                               
                           
                           
                               
                           
                        
            
   
      ПРИЛОЖЕНИЕ II
      В приложението към Регламент (ЕС) № 231/2012 след вписването за E 1207 (Анионен метакрилат кополимер) се вмъква следното ново вписване:
      
         
            „E 1208 СЪПОЛИМЕР НА ВИНИЛПИРОЛИДОН И ВИНИЛАЦЕТАТ
         
         
                     
                        Синоними
                     
                  
                  
                     Съполивидон; съповидон; съполимер на 1-винил-2-пиролидон и винилацетат; полимер на 1-етенил-2-пиролидинон с етенилацетат
                  
               
                     
                        Определение
                     
                  
                  
                     Произвежда се чрез радикалнова съполимеризация на N-винил-2-пиролидон и винилацетат в разтвор на пропан-2-ол в присъствието на инициаторите
                  
               
                     ЕINECS
                  
                  
                      
                  
               
                     Химично наименование
                  
                  
                     Полимер на етенилов естер на оцетна киселина с 1-етенил-2-пиролидинон
                  
               
                     Химична формула
                  
                  
                     (C6H9NO)n.(C4H6O2)m
                     
                  
               
                     Средна вискозитетна молекулна маса
                  
                  
                     Между 26 000 и 46 000 g/mol
                  
               
                     Съдържание на основно вещество
                  
                  
                     7,0—8,0 % съдържание на азот
                  
               
                     
                        Описание
                     
                  
                  
                     Физичното състояние се описва като бял до жълтеникавобял прах или люспи със среден размер на частиците от 50 – 130 μm
                  
               
                     
                        Идентификация
                     
                  
               
                     Разтворимост
                  
                  
                     Свободно разтворим във вода, етанол, етиленов хлорид и етер
                  
               
                     Инфрачервена абсорбционна спектроскопия
                  
                  
                     Ще бъде уточнена
                  
               
                     Европейско изпитване за цветове (цвят BY)
                  
                  
                     Минимални BY5
                  
               
                     Стойност на K (1) (1 % сухо вещество във воден разтвор)
                  
                  
                     25,2 – 30,8
                  
               
                     Стойност на pH
                  
                  
                     3,0 – 7,0 (10 % воден разтвор)
                  
               
                     
                        Чистота
                     
                  
               
                     Компонент на винилацетат в съполимер
                  
                  
                     Не повече от 42,0 %
                  
               
                     Свободен винилацетат
                  
                  
                     Не повече от 5 mg/kg
                  
               
                     Общо пепел
                  
                  
                     Не повече от 0,1 %
                  
               
                     Алдехид
                  
                  
                     Не повече от 2 000 mg/kg (като ацеталдехид)
                  
               
                     Свободен N-винилпиролидон
                  
                  
                     Не повече от 5 mg/kg
                  
               
                     Хидразин
                  
                  
                     Не повече от 0,8 mg/kg
                  
               
                     Съдържание на пероксид
                  
                  
                     Не повече от 400 mg/kg
                  
               
                     Пропан-2-ол
                  
                  
                     Не повече от 150 mg/kg
                  
               
                     Арсен
                  
                  
                     Не повече от 3 mg/kg
                  
               
                     Олово
                  
                  
                     Не повече от 2 mg/kg
                  
               
                     Живак
                  
                  
                     Не повече от 1 mg/kg
                  
               
                     Кадмий
                  
                  
                     Не повече от 1 mg/kg
                  
               
      
         (1)  Стойност на K: безразмерен индекс, изчислен от измервания за кинематичен вискозитет на разредени разтвори, използван за посочване на вероятната степен на полимеризация или молекулен размер на полимера.“